इंस्टाग्राम पर चिठ्ठी पोस्ट कर माफी मांगी, कहा- अच्छे पति-पत्नी नहीं बने पर माता-पिता बनेंगे
मुजफ्फरनगर के बॉलीवुड फिल्म स्टार नवाजुद्दीन सिद्दीकी की पत्नी आलिया सिद्दीकी ने उनसे माफी मांग ली है। इसके लिए उन्होंने इंस्टाग्राम पर एक खत पोस्ट किया है। nawazuddin siddiqui
फिल्म स्टार नवाजुद्दीन सिद्दीकी को पत्नी आलिया सिद्दीकी ने चिट्ठी लिखकर खुद की गलतियों की माफी मांगी है। उन्होंने नवाज और उनकी फैमिली पर किए केस भी वापस लेने की बात कही है। आलिया ने नवाज की गलतियों को भी माफ करते हुए आगे बढ़कर भविष्य को बेहतर आकार देने की कोशिश करने की बात कही। उन्होंने कहा, "अतीत के चक्रव्यूह में फंस कर रह जाना ठीक नहीं। हम अच्छे पति-पत्नी नहीं बन सके। लेकिन उम्मीद है कि अच्छे माता-पिता बन सकेंगे।"
बच्चों की पढ़ाई के सिलसिले में दुबई में रह रहीं आलिया ने अपने इंस्टाग्राम अकाउंट पर चिट्ठी पोस्ट किया है। उन्होंने लिखा, ''हेलो नवाज, ये खत तुम्हारे लिए है। मैंने कई जगह सुना और पढ़ा है कि जिंदगी चलते रहने का नाम है।" उन्होंने लिखा कि उनकी लड़ाई बच्चों के लिए है। बच्चों के चेहरे पर मुस्कराहट देखकर उनकी चिंता खत्म हो गई है।
पढ़िए आलिया ने चिट्ठी में क्या लिखा है...
आलिया ने अपने खत में लिखा, ''हमारे बीच जो कुछ भी हुआ, पिछले कुछ महीनों में, मैं उन सभी चीजों को भुलाकर, अपने ईश्वर पर आस्था रखकर उनकी प्रेरणा से खुद की गलतियों की माफी मांगती हूं। तुम्हारी गलतियों को माफ करते हुए आगे बढ़कर भविष्य को बेहतर आकार देने की कोशिश करूंगी। इसके साथ ही उन्होंने नवाजुद्दीन के लिए लिखा कि आशा है कि वह करियर को अभी और ऊंचाई पर ले जाएंगे।
आलिया ने कहा- अपना घर बेचकर नवाज का कर्ज चुकाना चाहती हूं 
आलिया ने नवाजुद्दीन को लिखे पत्र में कहा है कि उन्हें उनसे कोई आर्थिक मदद भी नहीं चाहिए। न ही आलिया इसकी उम्मीद रखती है। आलिया ने कहा, "मेरे हिस्से का जो घर है, उसे बेचकर नवाज की फिल्म बनाने के दौरान लिया गया उधार चुकाना चाहती हूं।" आलिया ने नवाजुद्दीन के बेहतर स्वास्थ्य की कामना करते हुए लिखा है कि वह बच्चों का भी बेहतर से ख्याल रखें। आलिया ने लिखा, ''अतीत को पीछे छोड़कर ऐसी गलतियों को फिर से न दोहराने के वादे के साथ हम बच्चों के भविष्य को एक सुनहरे प्रकाश में भरने का प्रण लेते हैं।''
मुझे घर में कैद किया गया, खाना-पानी भी बंद है:नवाजुद्दीन सिद्दीकी की पत्नी का गंभीर आरोप, बोलीं- किचन में घुसने तक नहीं दिया जा रहा है
नवाजुद्दीन सिद्दीकी की मां मेहरुनिसा सिद्दीकी ने हाल ही में अपनी बहू और नवाज की पत्नी आलिया के खिलाफ FIR दर्ज कराई थी। अब इस पूरे मामले पर आलिया का रिएक्शन आया है। रिपोर्ट्स के मुताबिक, आलिया ने कहा है कि उन्हें अपने घर में उत्पीड़न का सामना करना पड़ रहा है। उनका खाना-पानी बंद कर दिया गया है। यहां तक कि किचन में जाने की मनाही है। पूरी खबर पढ़ें...
नवाजुद्दीन के वकील ने वाइफ आलिया पर लगाए आरोप:बोले- पहले पति से तलाक लिए बगैर दूसरी शादी की, असली नाम अंजना
नवाजुद्दीन सिद्दीकी और उनकी वाइफ आलिया के बीच शुरू हुआ विवाद खत्म होने का नाम नहीं ले रहा है। मां और पत्नी के बीच चल रहे विवाद की वजह से नवाज ने अपने घर से दूरी बना ली है और वह एक होटल में रह रहे हैं। विवाद खत्म ना होने तक उन्होंने घर से दूर रहने का फैसला लिया है। इस बीच 6 फरवरी को नवाज के पूर्व वकील नदीम जफर जैदी ने प्रेस कॉन्फ्रेंस कर उनकी पत्नी आलिया को लेकर कई खुलासे किए हैं। पूरी खबर पढ़ें...